[ca] L'objectiu d'aquest projecte és confeccionar una pràctica docent de l'assignatura Termotècnia del 7è quadrimestre del Grau en Enginyeria en Tecnologies Industrials (GETI) de l'Escola Tècnica Superior d'Enginyeria Industrial de Barcelona (ETSEIB). El projecte és la continuació d'un treball previ en el que es va dissenyar i muntar un carretó mòbil amb un termoparell tipus K i un fluxòmetre per poder analitzar la qualitat dels tancaments d'un habitacle, tot i que s'han trobat certes limitacions. El present projecte reorienta la pràctica proposada, adaptant-la a totes les limitacions trobades i planteja un nou enfocament de la pràctica docent. A més a més, es defineix el protocol a seguir durant la pràctica docent mitjançant l'elaboració d'un guió i un informe per a que l'estudiantat completi durant la realització de la pràctica. L'estudiantat haurà de mesurar tots els fluxos que travessen els tancaments de l'habitacle, interpretar els fenòmens que estan ocorrent i, aplicar l'equació del balanç d'energia. Així mateix, haurà de comprovar quina hauria de ser la resistència tèrmica mínima d'un dels tancaments per tal que compleixi amb el Codi Tècnic d'Edificació (CTE) i, tot seguit, fer una suposició de materials per al tancament d'estudi i comprovar si amb aquests s'assoleixen els mínims que exigits. Després haurà d'intentar trobar-la experimentalment. Les mesures es prendran mitjançant una placa ESP32 i el software d'Arduino IDE en un ordinador portàtil. L'assaig es dura a terme en grups d'entre tres i quatre estudiants en una habitació de l'ETSEIB. Paral·lelament a l'elaboració de la pràctica docent, aquest projecte també es focalitza en realitzar diverses proves per tal conèixer el funcionament del fluxòmetre HFP01. Durant l'execució d'aquestes proves s'analitzen els diferents fenòmens que es troben que ocorren a l'edifici de l'ETSEIB

[en] The purpose of this project is to develop a teaching practice for the subject of "Termotècnia" in the 7th semester of the Degree in Industrial Technologies Engineering (GETI) at the "Escola Tència Superior d'Enginyeria Industrial de Barcelona" (ETSEIB). The project is a continuation of a previous project in which a mobile cart was designed and assembled with a type K thermocouple and a heat flux sensor to analyze the quality of a building envelope, although certain limitations were encountered. This project reorients the proposed practice, adapting it to all the limitations found, and presents a new approach to the teaching practice. Additionally, the protocol to be followed during the teaching practice is defined by preparing a guide and a report for students to complete during the practice. Students will need to measure all the heat fluxes that pass through the room of study, interpret the occurring phenomena, and apply the energy balance equation. They will also have to determine the minimum thermal resistance required for one of the enclosures to comply with the Building Technical Code (CTE) and then make assumptions about the materials for the studied enclosure and verify if they meet the minimum requirements. Subsequently, they will attempt to find it experimentally. Measurements will be taken using an ESP32 board and the Arduino IDE software on a laptop. The experiment will be carried out in groups of three to four students in a room of the ETSEIB. In parallel with the development of the teaching practice, this project also focuses on conducting various tests to understand the operation of the HFP01 heat flux sensor. During the execution of these tests, different phenomena occurring in the ETSEIB building are analyzed